8.9.2023
SK
Úradný vestník Európskej únie
L 222/457
Implementácia vnútroštátnych alebo voliteľných funkcií traťového zariadenia musí byť technicky zlučiteľná a nesmie brániť používaniu tejto infraštruktúry vlakom, ktorý vyhovuje iba povinným požiadavkám na vozidlový systém triedy A, okrem prípadov, keď sa to vyžaduje pre tieto voliteľné vozidlové funkcie v bodoch 7.2.9.1 a 7.2.9.3.
Implementácia jednej z týchto voliteľných funkcií traťového zariadenia, ktorá vedie k novej povinnej požiadavke na vozidlové zariadenie na konkrétnych tratiach, sa musí oznámiť minimálne 5 rokov pred tým, ako sa táto funkcia môže stať povinnou požiadavkou vo vozidle.
Oznámenie novej povinnej požiadavky pre vozidlo sa realizuje v RINF a tieto zmeny v RINF sa uvedú v podmienkach používania siete podľa článku 27 smernice Európskeho parlamentu a Rady 2012/34/EÚ (30).
Oznamovacia lehota kratšia ako 5 rokov je povolená len vtedy, ak je to dohodnuté medzi manažérom infraštruktúry a železničným podnikom, ktorí prevádzkujú služby alebo majú v úmysle prevádzkovať služby (v čase uzavretia zmluvy) na týchto tratiach.
Táto dohoda o skrátení oznamovacej lehoty sa oznámi Európskej komisii.
Vozidlový subsystém, ktorého súčasťou je STM KER, si môže vyžadovať zavedenie rozhrania K.
7.2.9.1.
ETCS
1.
Traťová aplikácia ETCS úrovne 2 so žiadnou alebo zníženou detekciou vlaku (predtým ETCS úroveň 3) sa pri určovaní obsadenia trate opiera o informácie z vozidla a vyžaduje, aby vozidlové zariadenie bolo schopné splniť požiadavky na informácie o potvrdenej dĺžke vlaku, ako sa uvádza v dodatku A tabuľke A 2 pod číslom 27.
2.
Aplikácia traťového zariadenia ETCS úrovne 1 s infill si vyžaduje, aby vozidlová časť bola vybavená zodpovedajúcim dátovým prenosom infill (Euroslučka alebo rádio), ak je uvoľňovacia rýchlosť z bezpečnostných dôvodov (napríklad ochrana bodov ohrozenia) nastavená na nulu.
3.
Ak zariadenie ETCS potrebuje dátový prenos rádiom, vyžaduje sa časť určená na dátovú rádiokomunikáciu špecifikovaná v tejto TSI.
4.
Ak traťové zariadenie ETCS potrebuje špecifickú verziu systému ETCS, vozidlové zariadenie sa musí vybaviť podľa implementačných požiadaviek uvedených v bode 7.4.2.4.2.
7.2.9.2.
AT O
1.
Traťové zariadenie ATO: traťová implementácia ATO je voliteľnou funkciou interoperability, ktorá technicky nebráni používaniu tejto infraštruktúry vlakom, ktorý nie je vybavený vozidlovým zariadením ATO.
Ak sa funkcionalita ATO GoA1/2 implementuje nad traťovým zariadením ETCS, uplatňujú sa špecifikácie ATO uvedené v dodatku A k tejto TSI.
Poznámka: Ak je funkcionalita ATO GoA1/2 implementovaná nad traťovým zariadením triedy B, mali by sa uplatňovať špecifikácie traťového zariadenia ATO uvedené v dodatku A k tejto TSI, aby sa uľahčil budúci prechod na ATO na tratiach, ktoré majú byť vybavené ETCS.
2.
Vozidlové zariadenie ATO: montáž zariadenia ATO do vozidlového subsystému CCS je povinná (31) pri prvej implementácii ETCS do vozidla, keď je vozidlo určené na používanie aj na trati, ktorá zahŕňa aspoň jeden úsek vybavený ATO, pričom manažér infraštruktúry oznámil v RINF služby vyžadujúce povinnú implementáciu vozidlového zariadenia ATO.
(30) Smernica Európskeho parlamentu a Rady 2012/34/EÚ z 21. novembra 2012, ktorou sa zriaďuje jednotný európsky železničný priestor (prepracované znenie), (Ú. v.
EÚ L 343, 14.12.2012, s. 32).
(31) Povinná požiadavka na zavedenie vozidlových zariadení ATO nie je spojená s technickou zlučiteľnosťou, ale súvisí s regulačnou potrebou, aby členské štáty alebo manažér infraštruktúry pre vozidlá, na ktorých sa po prvý raz zavádza ETCS, nevyvinuli žiadny osobitný stimulačný mechanizmus na zavedenie vozidlových zariadení ATO.